OpenLLM-France/wikimedia huggingface dataset:
# Mentuhotep III.a

Sanjkara Mentuhotep edo Mentuhotep III.a, Egiptoko XI. dinastiako seigarren faraoia izan zen. Hamabi urte inguruz gobernatu zuen, K.a. 1995etik K.a. 1983 arte, Jürgen von Beckerathen arabera, Egiptoko Inperio Ertaina deritzon garaian.
"Erregearen seme-alaben artean nagusiena" izan zen, bere aita Mentuhotep II.aren mausoleoan dagoen idazkun batek dioenez, eta honen oinordeko izan zen, jada edadetua, bere aitaren erregealdi luzearen ondorioz. Erresumako hiriburu izan zen Tebasen bizi izan zen.
Garai dizdiratsu bat bizitzen ari zen herrialde bat heredatu zuen, eta bere aitaren eraikuntza programa zabalarekin jarraitu zuen, Amon eta Monturentzako tenpluak eraikiz, Egiptoko lehen tarteko aroan ospetsu egin ziren tokiko jainkoak.
Erresumako mugak sendotu zituen, Egiptoko iparrekialdeko mugan, Niloren harana, asiar herrien erasoetatik babesteko balioko zuten gotorleku batzuk eraikitzea aginduz.
Mentuhotep III.ak, Punterako itsas espedizio bat antolatu zuen, salgai exotikoak lortzeko, Koptosetik abiatu zena, 3000 soldadu armaturen zaintzapean. Uadi Hammamaterako espedizioak ere bidali zituen, Henenuren zuzendaritzapean.
Bere hilobia Deir el-Baharin eraikitzen hasi zen, bere aitarenarengandik gertu, baina sekula ez zen amaitu. Ziuraski, Tebasen lurperatua izan zen.

## Bere garaiko testigutzak
### Eraikinak

Bere aitaren erregealdian, Tebasen, El Kaben, Hermontisen, Toden eta Elefantinan hasitako eraikinak jarraitu zituen.

### Erregearen izena aurki daitekeen tokiak

* Amonen Tenplua, Tebasen.
* Monturen tenpluko eraikina, Toden
* Uadi Hammamateko harkaizak
* Jatanan erositako estatua baten ofrenda formula baten zati bezala, UC15516 (Petrie Museoa)
* Datuak: Q310278
* Multimedia: Mentuhotep III / Q310278
# Mentuhotep VII.a

Seankhenra Mentuhotep edo Mentuhotep VII.a, Egiptoko XVII. dinastiako faraoi bat izan zen, K.a. 1601 inguruan gobernatu zuena.
Bere emaztea, Satmut izan zen, eta, bere semea, Herunefer.
Mentuhotepen erregealdi laburra eta Tebaseko zati batean izan zuen erregeorde paper sekundarioa, bere izena idatzita dagoen Edfuko bi esfingek, Karnakeko hilarri batek eta eskarabeo batzuk berresten dute.
Turineko Errege Kanonak, 11.4 erregistroan, partzialki irakurgarria dena, bere balizko izena adierazten du: (Seankh...ra) 1... urte beteko erregealdiarekin.
# Mentxakaeta

Mentxakaeta Laukiz udalerriko auzoa da. 2008ko urtarrilaren 1eko erroldaren arabera, 120 biztanle ditu.

## Demografia eta biztanleria

Mentxakaetako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 62 | 67 | 68 | 70 | 72 | 78 | 83 | 94 | 120 |

## Ikus, gainera

* Laukiz

## Kanpo estekak

* Datuak: Q12263448
# Milton Margai

Sir Milton Augustus Strieby Margai (Gbangbatoke, Sierra Leonako kolonia eta protektoratua, 1895eko abenduaren 7a - Freetown, Sierra Leona, 1964ko apirilaren 28a) Sierra Leonako politikaria izan zen.

## Biografia

Mende leinuko buruzagi nagusia zen. Sierra Leonako Herri Alderdia sortu zuen 1951n. Sierra Leonako lehen ministro izan zen 1954tik aurrera. 1957ko hauteskundeak irabazi ondoren, Sierra Leonaren burujabetasuna lortzeko elkarrizketak hasi zituen Ingalaterrarekin. 1959an, babespeko lurralde izateari utzi zion Sierra Leonak, eta burujabetasuna lortu zuen, Margairen lanari esker.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q879302
# Milton de Souza Corrêa estadioa

Milton de Souza Corrêa estadioa Zerão izenez ezagutzen dena ( /ˈzɛ.ɾɐ̃ũ/ ), Brasilgo Macapá hirian dagoen erabilera anitzeko estadio bat da. Etxeko estadio gisa erabiltzen dute hainbat futbol taldek: Amapá Clube, Esporte Clube Macapá, Oratório Recreativo Clube, Trem Deportivo Clube, Santos Futebol Clube (AP) eta São Paulo Futebol Clube (AP) .

## Orokorra

Estadioak gehienez 13.680 lagunentzako edukiera du eta 1990ean eraiki zuten. Izena (eta ospea) zelaia eremuaren erdiko lerroa Ekuatorearekin - 0 latitudearekin primeran lerrokatuta dagoelako zirkunstantziatik dator. Berezitasun horrek eragiten du talde batek partidua Ipar Hemisferioan hastea eta arerioak Hego Hemisferioan .
Zerãoren jabea Amapá Estatuko Gobernua da. Estadioari Amapako Futbol Federazioko presidente izan zen Milton de Souza Corrêaren izena eman zioten.
Estadioaren ezizena dagoen auzotik ere jasotzen du, "Marco Zero" ("mark 0" ingelesez ) Ekuatorea dagoen tokian. Baita Ekuadorko Etorbidea, non "munduko erdien" monumentua dagoen.
Portugalgo "Zerão" hitzak " Zero Handia " esan nahi du, 0 latitudea adierazten duena.

## Historia

1990ean, Zerãoren eraikuntza lanak amaitu ziren, eta Estádio Ayrton Senna izena jarri zioten, 1 Formulako pilotuaren omenez.
Hasierako partida urte horretako urriaren 17an jokatu zen, Independentek Trem DC-i 1-0 irabazi zion. Estadioko lehen gola Mirandinha Independienteko jokalariak sartu zuen. Partida horretan, estadioko asistentzia errekorra ezarri zen, guztira 10.000 zalerekin.
1994an, Milton de Souza Corrêa hil ondoren, estadioari gaur egungo izena jarri zioten: Estádio Milton Corrêa .
2007an, zazpi urte iraun zuen erreforma batengatik itxi zuten, eta 12,6 milioi dolarren kostua izan zuen, 2014ko otsailaren 15ean ateak berriro irekiz.

## Erreferentziak

* 1 2 Após 7 anos, estádio dividido pela linha do Equador é reaberto no AP

## Kanpo estekak

* Datuak: Q8069681
* Multimedia: Estádio Milton Corrêa / Q8069681
# Milton Sirotta

Milton Sirotta (1911ko martxoaren 8a - 1981eko otsaila) Edward Kasner matematikariaren iloba da. Honek 10$^{100}$ zenbakia izendatzeko proposamena egin zion 9 urte zituelarik eta googol izena proposatu zuen.
# Milton Keynes

Milton Keynes, MK laburtu ohi dena, Ingalaterrako Buckinghamshire konderriko herri handia da. Hego-ekialdeko Ingalaterran dago kokatuta, Londresetik 79 km ipar-mendebaldera.

## Klima

Datu klimatikoak (Milton Keynes) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7 | 8 | 11 | 13 | 17 | 19 | 22 | 23 | 19 | 14 | 10 | 7 | 14 |
| Batez besteko tenperatura minimoa (°C) | 2 | 2 | 4 | 4 | 7 | 10 | 12 | 12 | 10 | 8 | 5 | 3 | 7 |
| Pilatutako prezipitazioa (mm) | 45.1 | 33.9 | 28.7 | 43.9 | 34.9 | 46.6 | 42.1 | 46.9 | 54.9 | 56.8 | 48.0 | 49.8 | 531.6 |
| Iturria: MSN.com ||||||||||||||

## Hiri senidetuak

* Bernkastel-Kues, Alemania
* Almere, Herbehereak

## Erreferentziak

* ↑ Averages for Milton Keynes. .

## Kanpo estekak

* (Ingelesez) Udalaren webgunea.
* Datuak: Q204234
* Multimedia: Milton Keynes / Q204234
# Milton Obote

Apolo Milton Obote (Akoroko, 1925eko abenduaren 28a – Johannesburgo, 2005eko urriaren 10a) ugandar politikaria izan zen. Ugandako Errepublikako presidentea izan zen 1966-1971 eta 1980–1985 bitartean.

## Bizitza

UPC (Uganda People´s Congress) mugimendu nazionalista errepublikazalea sortu zuen, eta alderdi horretako lehendakaria izan zen (1960). Ugandak burujabetasuna lortu zuenean, oposizioko buru izan zen, eta 1962tik aurrera Lehen Ministro. 1966an errepublika aldarrikatu zuen, eta lehendakari izendatu zuten, baina Idi Aminek emandako estatu-kolpeak aginpidetik kendu zuen 1971n, eta erbestera alde egin behar izan zuen. 1980an Ugandara itzuli zen, bere alderdiak hauteskundeak irabazi ondoren. 1985ean beste estatu-kolpe batek aginpidetik kendu zuen berriro.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q210069
* Multimedia: Milton Obote / Q210069
# Miren Arenzana Letamendi

Miren Arenzana Letamendi (Bilbo, 1965eko ekainaren 6a) euskal artista da.

## Biografia

Miren Arenzana Bilbon jaio zen 1965ean. Arte Ederretan lizentziatu zen Euskal Herriko Unibertsitatean (EHU) eskultura espezialitatean. Ondoren, Londresera joan zen Advanced Studies in Sculpture graduatu-ondoa egitera, Central St. Martins of Art and Design-en.
Arenzanak Artelekuko tailerretan parte hartu zuen, Angel Bados eta Francisco Javier San Martinen zuzendaritzapean. 1990ean Basauriko Udaleko Juan de Otaola y Pérez de Saracho beka eman zioten eta hurrengo urtean Eusko Jaurlaritzako Arte Sorkuntzarako Beka.
1992ko Joseph & Josephine erakusketaren ondoren, Xabier Sáenz de Gorbea historialari eta arte-kritikariak bere lanari buruz ondorengo hauxe idatzi zuen:
   "Berea plastiko eta aluminiozko konstruktibismo futurista da. Bere piezek beren formen barruan istorioak sortzeko interes gehigarria dute. Askotan, itsasgarriek, panpina txiki-txikiak eta giza irudiak baino ez ditu erabiltzen, eta erreferentzia egiten diete espazio sideralari nahiz interespazioari, kanpoaldeari, barrualdeari eta intimoari, makrokosmosari eta mikrokosmosari".

## Erakusketak

* 1990 Spite Byte, Basauri Art´s Council Gallery. Bilbo.
* 1992 Joseph& Josephine, Gallery ibilbidea, Gasteiz.
* 1993 Si I were you...RED, Gran Vía BBK Gallery, Bilbo.
* 2004 Kolorezko biotza, London Met: Business Link, Londres.
* 2008 From the absurdity of the heights, Centre d´Art Santa Mònica (CASM), Bartzelona
* 2007 La bola de cristal: Le Module, Montehermoso, Gasteiz.
* 2010 Playroom: Sculpture kita, Galerie du Tableau, Marseille, Frantzia
* 2013+ De Lumière, Marseille Proventzako Europako Hiriburu Kulturaduna.
* 2015 Love 3, Galería Carreras Mugica, Bilbo.

### Erakusketa kolektiboak

* 1994 Un siglo de Arte Donostiako Koldo Mitxelena Kulturunean.
* 1995 Plastika garaikidea Gasteizko Ur Biltegi Zaharrean

## Sariak eta aintzatespenak

* INJUVEk (Gazteriaren Institutua) antolatutako 1992ko Gazte Artearen Erakusketan hautatua, Madril.
* Gure Artea 2019 saria.
* XVIII. Ikusizko sorkuntzarako laguntzen deialdia, arte plastikoen kategoria, 2014.

## Erreferentziak

* 1 2 «Arenzana Letamendi, Miren - Auñamendi Eusko Entziklopedia» aunamendi.eusko-ikaskuntza.eus.
* ↑ «Arenzana Letamendi, Miren» masdearte. Información de exposiciones, museos y artistas.
* ↑ «Museo de Bellas Artes de Bilbao - ARTEDER» www.bd-arteder.com.
* ↑ «Miren Arenzana» www.montehermoso.net.
* ↑ «miren arenzana / projects / After '68. Art and artistic practices in the Basque Country 1968-2018» mirenarenzana.com.
* ↑ Press, Europa. (2019-06-17). «Miren Arenzana Letamendi, Sahatsa Jauregi Azkarate y Xabier Arakistain Ecenarro, premios Gure Artea 2019» www.europapress.es.
* ↑ Propuestas 2014 - XVIII Convocatoria de Ayudas a la Creación Visual. .

## Kanpo estekak

* Tailerra Zer da instalazio bat? Miren Arenzanarekin Bilboko Guggenheim Museoan.
* Miren Arenzana artistari elkarrizketa EITBn.
* Miren Arenzana Bilboko Arte Ederren museoan (2019/03/13 )
* Datuak: Q87350418
# Miren Arantza Madariaga Aberasturi

Miren Arantza Madariaga Aberasturi (Gernika-Lumo, Bizkaia, 1967ko abuztuaren 21a) euskal politikari eta zuzendari publikoa da. EAJ alderdiko kidea. 1995. urtean Gautegiz Arteagako lehen emakume alkatea izan zen.

## Bizitza

Miren Arantza Madariaga Aberasturi Gernika-Lumon jaio zen 1967an. Zuzenbidean lizentziatua da Deustuko Unibertsitatean (1986-1992), Higiezinen jabetzako agentea da (1992) eta genero-mainstreamingean aditua Castellóko Jaume I Unibertsitatean (2007-2008).

## Ibilbidea

Bere alkateorde kargua (1991-1995) eta Gautegiz Arteagako alkatetza (1995 - 2007) abokatu-lanbidearekin uztartu ditu, eta alkatetzara iritsi den lehen emakumea izan da. Emakundeko Zuzendaritza Kontseiluan EUDELen ordezkaria (1999-2005) izan zen, eta erakunde horretako idazkari nagusia (2005-2009). Europako Parlamentuak Berdintasunerako Europako Institutuko Adituen Foroan (EIGE) izendatutako aditua (2019-2012) izan zen. CIINPI edo Berdintasunerako Politiken Nazioarteko Berrikuntza Zentroa zuzendu zuen 2011 eta 2013 artean.
Basquetour-Turismoaren Euskal Agentziako zuzendari nagusia izan zen 2013tik 2016ra. ELIKA Nekazaritzako Elikagaien Segurtasunerako Euskal Fundazioko zuzendari kudeatzailea da 2016. urtetik.

## Bizitza pertsonala

Alaba baten eta seme baten ama da.

## Erreferentziak

* ↑ (Gaztelaniaz) «Miren Arantza Madariaga Aberasturi» «IV Congreso Mundial de Colectividades Vascas, Zubigintzan» www.euskadi.eus 2007-04-26 (Noiz kontsultatua: 2022-06-01).
* 1 2 3 Irekia. «Irekia - Arantza Madariaga, nueva directora general de Basquetour-Agencia Vasca de Turismo» www.irekia.euskadi.eus.
* ↑ «Mujeres de todo el mundo debatirán en Donostia sobre su papel en los procesos de paz. diariovasco.com» www.diariovasco.com.
* ↑ Members of the European Institute for Gender Equality’s Management Board and Experts’ Forum. , 105 or..
* ↑ Miren Arantza Madariaga / Directora del CIINPI. .
* ↑ «Miren Arantza Madariaga. Directora del CIINPI: Hay que cambiar las estrategias de la lucha por la igualdad porque el proceso va muy lento» www.eusko-ikaskuntza.eus.
* ↑ BASQUETOUR. Arantza Madariaga, nueva directora general de Basquetour-Agencia Vasca de Turismo. .
* ↑ Irekia. «Irekia Eusko Jaurlaritza - Gobierno Vasco :: Arantza Madariaga Aberasturi - Noticias» www.irekia.euskadi.eus.

## Kanpo estekak

* Turismo arduratsu baterantz, Ser Euskadin, 2015eko azaroaren 26an.
* Arantza Madariaga, Basquetourreko zuzendari nagusia, Comunicaturen, 2014ko ekainaren 20an.
* Arantza Madariagaren curriculum vitae-a Irekian (Eusko Jaurlaritza).
* Datuak: Q58800620
# Miren Aranoa

Miren Aranoa Astigarraga (Buenos Aires, Argentina, 1958ko uztailaren 28a) politikari nafarra da.

## Ibilbidea

Lehen Hezkuntzako irakaslea da lanbidez.
Eusko Alkartasunako kidea da, eta 2013an Eusko Alkartasuneko Nafarroako lehendakari izendatu zuten.
2003tik 2013ra bitartean Eguesibarko udaleko zinegotzia izan zen.
2011tik 2020ra bitartean EH Bildu alderdiko parlamentaria izan zen Nafarroako Legebiltzarrean.

## Erreferentziak

* ↑ (Gaztelaniaz) Miren Aranoa deja su cargo de concejal en Egüés. 2013-09-06 (Noiz kontsultatua: 2020-04-23).
* ↑ «Los Parlamentarios Forales | Parlamento de Navarra» www.parlamentodenavarra.es (Noiz kontsultatua: 2020-04-23).
* Datuak: Q91653279
# Miren Arenaza

Miren Arenaza Azkoaga (Arrasate, Gipuzkoa, 1915ko uztailaren 2a – 2003ko martxoaren 9a) erraketista profesionala izan zen. Vasquita II goitizenaz kantxaratu zen.

## Biografia

Felix Arenaza aretxabaletarraren eta Martina Azkoaga arrasatearraren alaba izan zen Miren. Ahizpa bi izan zituen, Justi, hura ere erraketista eta Kontxita, hamazortzi urterekin 1935ean Madrilen hil zena.
Arrasateko erraketisten harrobiko kirolaria izan zen Miren, haren ahizpa Justi edo Juanita eta Margarita Arenaza Velasco lehengusinak bezala.
Madrilgo, Bartzelonako, Valentziako eta Sevillako, frontoietan jokatu zuen

## Aitzindariak

Emakume kirolari antzindariak izan ziren erraketistak. Arrakastaz beteriko hiru edo lau hamarkada bizi izan zituzten. 1940ko eta 1950eko hamarkadak izan ziren erraketisten urrezko aroa. Bartzelonan eta Madrilen zazpina frontoi zeuden orduan. Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino. Garaiko emakume aurreratuak izan ziren, familia eta herria utzi eta lanera alde egin zutenak. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen erraketisten jaioterrietan.

## Erraketari agur

Mirenek 1945an esan zion agur erraketari, Enrique Stegmeier-ekin ezkondu zenean.

## Heriotza

2003. urtean hil zen. bera eta bere ahizpa Justi, Vasquita I, izan ziren familiaren sostengua Madrilen.

## Omenaldiak

* 2018an Arrasateko Udal Kirol Sailak, “ArraSasoi: Hamabi hile, Hamaika gai” ekimenaren barruan Emakume Erraketistei buruzko hainbat ekitaldi antolatu zituen; Erakusketa, Dokumental emanaldia eta erakustaldi partidak.Kirol honetan protagonista izan ziren lau arrasatear gogoan. Justi Arenaza, Miren Arenaza, Juanita Arenaza eta Margarita Arenaza.
* Arrasateko emakume erraketistak omendu zituzten Uarkape frontoian.

## Erreferentziak

* ↑ «Las estrellas femeninas del frontón» El Diario Vasco 2018-01-13 (Noiz kontsultatua: 2022-10-29).
* ↑ Mendizabal, Josemari Velez De. (otsailak 03, 2016). «HOTS BEGI DANBOLINAK: VASQUITA I eta VASQUITA II: ARENAZA AHIZPAK» HOTS BEGI DANBOLINAK (Noiz kontsultatua: 2022-10-29).
* ↑ «Emakume Raketistak. Iragana eta Etorkizuna» Arrasateko Udala (Noiz kontsultatua: 2022-10-29).
* ↑ «Arrasateko emakume raketistak omendu dituzte Uarkape frontoian - Arrasate» Goiena.eus (Noiz kontsultatua: 2022-10-29).

## Kanpo estekak

* Arrasateko emakume erraketistei omenaldia Bideoa.
* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q114913530
# Mazama mendia

Mazama mendia edo Mount Mazama Ameriketako Estatu Batuetako Oregon estatuko sumendia da. 2.487 metroko garaiera du.
Sumendiaren azken erupzioa K.a. 2290. urtean izan zen.

## Kanpo estekak

* (Ingelesez) Sumendiari buruzko informazioa.
* Datuak: Q1201788
* Multimedia: Crater Lake / Q1201788
# Mazama nemorivaga

Mazama nemorivaga Mazama generoa osatzen duten espezieetako bat da, oreinen familiakoa. Hego Amerikako iparraldean aurki daitezke.

## Deskribapena

48 cm garai eta 15 kg pisatzen du. Kolore uniforme grisaxka du, eta ile marroi horixkekin nahasten da, bereziki saihetsetan. Belarriak nahiko txikiak eta oso zorrotzak dira; plano nasolabiala handia da. Izterren atzealdean ile grisak ditu.

## Taxonomia

Mazama nemorivaga 2000. urtera arte Mazama gouazoubiraren azpiespezietzat hartzen zen, benetan espezie baliagarria zela frogatu zen arte. Gero, obra batean, akats baten ondorioz, M. gouazoubiraren mende jarri zen; bi espezieak parapatrikoak dira.

## Ohiturak
### Habitata

Habitat bereizgarria Amazonasko oihan ekuatoriala da. Tokian-tokian, baso hostogalkorretan, tropikaletan eta subtropikaletan ere aurkitu direla esan da, baita sastrakadi xerikoetan ere, 1.500 metro arteko altitudeetan, nahiz eta azken erregistro horiek, berez, ahizpa espezieari esleitu dakizkiokeen: M. gouazoubira.

## Erreferentziak

* 1 2 Rossi, Rogerio V. (2000) "Taxonomia de Mazama Rafinesque, 1817 do Brasil (Artiodactyla, Cervidae)". M.Sc. Thesis, Universidade de São Paulo.
* ↑ Wilson, E. and DeeAnn M. Reeder (2005) Mammal Species of the World: A Taxonomic and Geographic Reference, Vol. 2.

## Kanpo estekak

* Datuak: Q2484923
* Multimedia: Mazama nemorivaga / Q2484923
* Espezieak: Mazama nemorivaga
# Misaki Uemura

Misaki Uemura (japonieraz: 上村 岬, 1991ko urriaren 28a - ) Japoniako futbolaria da.
Hainbat futbol taldetan jokatu du, esaterako Júbilo Iwata.

## Kanpo estekak

* (Japonieraz) J.League Data Site
* Datuak: Q16264457
# Misano di Gera d'Adda

Misano di Gera d'Adda Italiako udalerri bat da. Bergamoko probintzian kokatuta dago, Lombardia eskualdean. 2.950 biztanle ditu, 6,11 kilometro koadroko azaleran banatuta.

## Mugakideak

Misano di Gera d'Addak honako udalerri hauekin egiten du muga:
Calvenzano Caravaggio Capralba Vailate

## Kanpo estekak

* Datuak: Q101239
* Multimedia: Misano di Gera d'Adda / Q101239
# Misantropia

Misantropia (grezieratik μίσω (miso): «gorroto dut», eta άνθρωπος (anthropos): «gizon, gizaki») gizakiaren aurkako jarrera orokorra mantetzea da. Misantropo bati gizakiak, espezie bezala ez pertsona zehatzetan, ez zaizkio gustatzen, muturreko kasutan gorroto ditu. Gorroto hori modu desberdinez erakutsi daiteke: sarkasmoaren bidez, gizartearen kritikaz eta, batzutan, hilketen bidez. Misantropiaren antonimoa filantropia da.
Literaturan misantropiaren inguruko liburu ezagunena Molièreren Le Misanthrope ou l'Atrabilaire amoureux da.

## Misantropia patologikoa

Muturreko kasuetan, misantropiaren ondorioz, hilketa masiboak gertatu dira. Esaterako, 1922an, Carl Panzramek 20 pertsona hil zituen. Washingtongo espetxetik hauxe esan zuen: "Gizateriari gorroto diot. Jendea bortxatzen eta hiltzen disfrutatzen dut". Beste kasu ezagun bat, hau ere AEBetakoa, 1999an Columbine Institutuan jazo zen, hamahiru pertsona hil zituztenean, ondoren hiltzaileek buruaz beste egiteko.

## Erreferentziak

* ↑ Carl Panzram: la horrorosa vida del "peor criminal que haya existido"

## Kanpo estekak

* (Gaztelaniaz):Misantropiaren definizioa.
* Datuak: Q219645
* Multimedia: Misanthropy / Q219645

## Ikus, baita ere

* Filantropia
# Misaki Haruyama

Misaki Haruyama (japonieraz: 晴山 岬, Haruyama Misaki, 2001eko ekainaren 30a -) Japoniako futbolaria da.
Hainbat futbol taldetan jokatu du, esaterako FC Machida Zelvia.

## Kanpo estekak

* (Japonieraz) J.League Data Site
* Datuak: Q86743855
# Misakiita

Misakiita mineral bat da eta atacamita taldearen kidea da.

## Ezaugarriak

Misakiita elementu kimiko mineralaren formula kimikoa hau da: ${\ce {Cu3Mn(OH)6Cl2}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Misakiite: Mineral information, data and localities.» www.mindat.org (Noiz kontsultatua: 12-05-2019).
# Misaki poni

Misaki ponia, (japonieraz: 御崎馬), Japoniako bertako zaldi arraza bat da. Bere banapen eremua Miyazaki prefekturan dago. Bere tamaina zein gainontzeko ezaugarriengatik ponien sailkapen taldean sartzen da.
Japoniako bertako zortzi zaldi arrazetatik gehienak poniak dira, Misaki poniaz gain: Hokkaidoko ponia, Kiso ponia, Tokara ponia, Miyako ponia, Noma ponia, Taishuh eta Yonaguni ponia.

## Arrazaren historia

Japongo gainontzeko beste bertako zaldien arrazetan bezala, misaki ponien jatorria duela 2.000 urte inguru Txinatik Japoniara eramango zaldietan dago. Zaldi hauek garapen ezberdina izan zuten ezarritako uharteeen zein inguru klimatiko eta naturalen arabera. Gaur egun misaki poni gehienak basazaldiak dira eta egun Monumentu nazionala izendaturik dagoen Toi lurmuturrean bizi omen dira.

## Kopurua

Misaki kopurua urtez urte :
| Urtea | 1991 | 1998 | 2006 | 2007 | 2008 | 2016 |
| Zentzatutako abereen kopurua | 84 | 100 | 117 | 113 | 115 | 120 |

## Erreferentziak

* ↑ http://www.theequinest.com/breeds/misaki-pony/
* 1 2 3 4 5 DAD-IS.
* ↑ Porter et al. 2016, 486 orr. .

## Kanpo estekak

* (Ingelesez) arrazari buruzko artikulua "The equinest" entziklopedian
* Datuak: Q517359
* Multimedia: Misaki Pony / Q517359
# Misandria

Misandria (Antzinako grezierazko μισο- miso- 'gorrotatzaile', μισεῖν miseîn 'gorrotatu' aditzetik eratorria, ἀνήρ, ἀνδρός anḗr, andrós 'gizonezko' eta -ia atzizkia), gizonezkoen aurkako gorroto eta ezinikusia edo gizonezkoak sexu genero gisa eta hauekin zerikusia duen oro mespretxatxeko joera edo pentsakera deskribatzeko erabiltzen den izendapena da. Misandria modu ezberdinetan agertu daiteke, tartean gizonezkoen gutxiespena, diskriminazioa eta aurkako bortizkeria. Misoginiaren parekide sexistatzat jotzen da, eta ez da androfobiarekin nahastu behar.

## Ikus, gainera

* Androfobia
* Misoginia

## Kanpo estekak

* Datuak: Q848867
* Multimedia: Misandry / Q848867
# Misano Adriatico

Misano Adriatico Italiako udalerri bat da. Riminiko probintzian kokatuta dago, Emilia-Romagna eskualdean. 13.948 biztanle ditu, 22,35 kilometro koadroko azaleran banatuta.

## Mugakideak

Misano Adriaticok honako udalerri hauekin egiten du muga:
Riccione San Clemente Cattolica Coriano San Giovanni in Marignano

## Kanpo estekak

* Datuak: Q111818
* Multimedia: Misano Adriatico / Q111818
# Misantla (udalerria)

Misantla Mexikoko udalerri bat da. Veracruz de Ignacio de la Llave estatuan kokatua dago. 2010ean 62.919 biztanle zituen 524,77 km²ko azaleran. Herriburua [[Misantla (Misantla)|Misantla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20270899
* Multimedia: Misantla Municipality / Q20270899
# Misao Hino

Misao Hino (japonieraz: 日野 美佐夫, 1973ko apirilaren 12a - ) Japoniako futbolari ohia da.
Hainbat futbol taldetan jokatu du, esaterako Bellmare Hiratsuka.

## Kanpo estekak

* (Japonieraz) J.League Data Site
* Datuak: Q23831077